ddrg/super_eurlex huggingface dataset:
toteaa, että Euroopan laajuista yhteistyötä on lisättävä; katsoo, että poliittista ja aatteellista johtajuutta kaivataan pikaisesti, jotta Euroopan yhdentymishanke saataisiin jatkumaan; katsoo, että komission on hyödynnettävä täysimääräisesti aloiteoikeuttaan jaettuun toimivaltaan kuuluvilla aloilla, etenkin energiapolitiikassa, jotta EU kykenisi vastaamaan tuleviin haasteisiin; katsoo, että Euroopan unionia tukeva ympäristömyötäinen ja sosiaalinen sisämarkkinahanke on saatettava päätökseen; katsoo, että Euroopan unionissa talouden hallintaan käytettäviä mekanismeja on vahvistettava erityisesti tilivelvollisuuden, valmiussuunnitteluun perustuvan johtamisen ja talouspolitiikan koordinoinnin tehostamisen näkökulmasta; katsoo, että finanssi- ja valvontauudistuksia koskevan ohjelman on edistyttävä nopeasti ja että siinä on puututtava kriisin aikana havaittujen puutteiden lisäksi myös tarpeeseen suunnitella rahoitusjärjestelmä, joka tukee reaalitaloutta, edistää rahoitusvakautta ja lisää talouskasvua, edistää pitkän aikavälin investointeja, synnyttää työpaikkoja, lisää sosiaalista yhteenkuuluvuutta ja tukee köyhyyden torjuntaa; katsoo, että verojärjestelmät on muotoiltava uudelleen oikeudenmukaisesti siten, että ne vähentävät kiinnostusta velkarahoituksen liialliseen käyttöön ja edistävät sosiaalista oikeudenmukaisuutta, yrittäjähenkeä ja innovointia; kehottaa elvyttämään kestävän sosiaalisen markkinatalouden ja siihen sisältyvät arvot;
M.

ottaa huomioon, että huomattava määrä pohjoiskorealaisia on paennut Kiinan kansantasavaltaan, jossa monien naisten kerrotaan joutuneen ihmiskaupan uhreiksi ja pakkoavioliittoihin, ja että Kiinan kansantasavallan kerrotaan pakkopalauttavan pohjoiskorealaisia pakolaisia Pohjois-Koreaan vastoin kansainvälisiä palauttamiskiellon sääntöjä ja sen väitetään myös estävän Pohjois-Korean kansalaisten hakeutumista UNHCR:n turvapaikkamenettelyihin, mikä on vastoin YK:n vuonna 1951 antamaa pakolaissopimusta ja siihen liittyvää vuonna 1967 annettua pöytäkirjaa, jotka Kiinan kansantasavalta on hyväksynyt, ja ottaa huomioon, että pakkopalautettujen kansalaisten kohtaloista on saatu levottomuutta herättäviä tietoja,
D.

katsoo, että kaikkia rahoitusmarkkinoita sekä niiden toimijoita ja välineitä on valvottava ja säänneltävä, samoin kuin järjestelmän kannalta tärkeitä rahoitusinfrastruktuureja, joista voidaan mainita esimerkkeinä maksu-, selvitys- ja toimitusjärjestelmät, -mekanismit ja -foorumit sekä niihin liittyvä omaisuudenhoitopalvelujen tarjoaminen, jotta voidaan säilyttää rahoitusmarkkinoiden vakaus, joka on keskeinen yleinen etu; katsoo kriisin korostaneen, että pankkien pääoma on selvästi ollut riittämätön maksuvalmiuden ja vakavaraisuuden suhteen,
2.

katsoo, että koska EGR-tukihakemusten määrä on kääntynyt kasvuun ja rahaston käyttöönotto- ja toteutusmenetelmää on vaikea soveltaa, sen menettely- ja talousarviomääräyksiä on kiireesti muutettava; korostaa, että komission olisi parannettava tietoisuutta EGR:stä ja sen näkyvyyttä jäsenvaltioiden ja rahaston mahdollisten edunsaajien keskuudessa; pyytää siksi komissiota esittämään väliarviointinsa suunniteltua aiemmin eli jo 30. kesäkuuta 2011 ja antamaan sen yhteydessä ehdotuksen EGR-asetuksen muuttamisesta, jotta rahaston selkeimmät puutteet saadaan korjattua ennen nykyisen monivuotisen rahoituskehyksen päättymistä;
A.

toteaa, että rypäleammuksia koskeva yleissopimus on ollut avoinna allekirjoittamista varten 3. joulukuuta 2008 lähtien ensin Oslossa ja sen jälkeen YK:n päämajassa New Yorkissa ja että se tulee voimaan sitä päivää seuraavan kuudennen kuukauden ensimmäisenä päivänä, jona sen on ratifioinut 30 valtiota, eli 1. elokuuta 2010,
7.

kehottaa jäsenvaltioita tukemaan iäkkäitä ihmisiä kaikin tavoin, jotta he pystyisivät selviytymään omassa kodissaan, ja tarjoamaan apuvälineitä, jotta he selviytyisivät paremmin tässä ympäristössä, koska tämä on paras vaihtoehto laitoshoidolle;
B.

ottaa huomioon, että Gazaan ja Gazasta pois johtavat rajanylityspaikat ovat olleet suljettuina kesäkuusta 2007 lähtien Hamasin otettua vallan sotilaallisin keinoin ja että henkilöiden ja tavaroiden liikkumista koskeva saarto on lisännyt köyhyyttä, lamaannuttanut jälleenrakentamisen, romahduttanut talouden Gazan alueella ja luonut villisti kasvavan mustan pörssin, jota muun muassa Hamas hallitsee; ottaa huomioon, että saarto ei ole johtanut Gilad Shalitin vapauttamiseen, jota Israelin viranomaiset odottavat ja jota Euroopan parlamentti on toistuvasti vaatinut; katsoo, että saarrolla ei ole päästy sille asetettuun tavoitteeseen, eli ääriainesten heikentämiseen, ja että sillä on kiihdytetty radikalisoitumista, koska saarto vaikuttaa erityisesti kaikkein heikoimmassa asemassa oleviin väestöryhmiin,
F.

toteaa, että Thaimaan hallituksen julistama hätätila on johtanut satelliittivälitteisen televisiokanavan, useiden radio- ja televisiokanavien sekä Internet-sivujen sensurointiin; toteaa, että Euroopan unioni on esittänyt syvän huolensa tiedotusvälineiden vapauteen kohdistuvista uhista ja vahvistanut, että ihmisoikeuksien yleismaailmallisen julistuksen mukainen sananvapaus on perusoikeus,
J.

ottaa huomioon, että Nigerian vakaudella ja demokratialla on suuri merkitys sen lähialuetta laajemmalle, sillä Nigeria on johtavassa asemassa alueella ja Saharan eteläpuolisessa Afrikassa (Nigeria on Yhdistyneiden Kansakuntien turvallisuusneuvoston jäsen, maailmanmitan öljyntuottaja, yksi ECOWASin johtajista, merkittävä rauhanturvatoimiin osallistuva maa ja vakautta luova voima Länsi-Afrikassa),
E.

ottaa huomioon, että TVT-alan osuus työvoimasta on lähes 7 prosenttia ja sen osuus BKT:sta yli 6 prosenttia ja että koska EU on vaarassa menettää johtoasemansa digitaalisessa teknologiassa, alan innovointia on tehostettava välittömästi sekä ilmaston suojelemiseksi että tulevaisuuden vihreiden työpaikkojen luomiseksi,
C.

ottaa huomioon, että Eurooppa-neuvosto on korostanut, että on tärkeää uudistaa talous- ja yhteiskuntasopimus yhteiskunnan ja sitä palvelevien rahoituslaitosten välillä ja varmistaa, että kansalaiset saavat hyötyä hyvinä aikoina ja ovat suojattuja riskeiltä; ottaa huomioon, että Eurooppa-neuvosto on siksi kannustanut Kansainvälistä valuuttarahastoa pohtimaan kaikkia vaihtoehtoja, kansainvälinen rahasiirtojen verotus mukaan lukien; ottaa huomioon, että Eurooppa-neuvosto on myös kehottanut neuvostoa ja komissiota määrittämään keskeiset periaatteet, joita uusissa maailmanlaajuisissa järjestelyissä olisi noudatettava,
33.

kehottaa komissiota perustamaan yhteisen verkkoportaalin kaikille SOLVIT-keskuksille verkko-osoitteeseen, joka on mahdollisimman helppo löytää (www.solvit.eu); katsoo myös, että SOLVIT-verkoston selvästi parempi näkyvyys internetissä on erittäin tärkeää ja että tätä tarkoitusta varten on hyödynnettävä sekä sosiaalisen verkostoitumisen sivustoja että hakukoneita;
F.

ottaa huomioon, että vuosikymmeniä jatkunut oliittinen eävakaus on osaltaan heikentänyt valtion instituutioita ja valtion kykyä tarjota julkisia erusalveluja jo ennen maanjäristystä ja että maanjäristyksen aiheuttama tuho on halvaannuttanut valtion kyvyn reagoida aktiivisesti avustustyöhön, mikä on ahentanut tilannetta,
12.

on lisäksi tyytyväinen Lissabonin sopimuksen luomiin uusiin horisontaalisiin velvollisuuksiin, joita ovat sosiaalisen syrjäytymisen ja syrjinnän torjuminen sekä sosiaalisen oikeudenmukaisuuden ja suojelun, naisten ja miesten tasa-arvon, yksityis- ja perhe-elämän kunnioituksen, sukupolvien välisen solidaarisuuden ja lasten oikeuksien suojelun edistäminen samoin kuin yhteisen turvapaikka- ja maahanmuuttopolitiikan kehittäminen ja ihmiskaupan torjuminen, sekä siihen, että sopimuksessa mainitaan nimenomaisesti vähemmistöihin kuuluvat henkilöt, mikä kuvastaa yhtä unionin perustana olevaa arvoa; on tyytyväinen siihen, että unioni on saanut oikeushenkilön aseman, mikä on mahdollistanut sen liittymisen kansainvälisiin sopimuksiin, ja siihen, että on parannettu oikeussuojaa ulottamalla unionin tuomioistuimen oikeudenkäyttövalta aloille, joilla on ilmeistä merkitystä perusoikeuksien suojelulle (kuten poliisiyhteistyö ja rikosasioissa tehtävä oikeudellinen yhteistyö); on tyytyväinen myös Euroopan parlamentin ja kansallisten parlamenttien vahvistettuun rooliin unionin päätöksentekoprosessissa, etenkin arvioitaessa EU:n politiikkojen soveltamista vapauden, turvallisuuden ja oikeuden alueella, sekä Euroopan kansalaisten kasvaneeseen rooliin nyt, kun heillä on valta tehdä aloitteita EU:n lainsäädännöksi eurooppalaisen kansalaisaloitteen avulla, sekä velvollisuuteen käydä avointa ja säännöllistä vuoropuhelua etujärjestöjen ja kansalaisyhteiskunnan kanssa (SEU-sopimuksen 11 artiklan 2 kohta);
F.

katsoo, että pienentyneillä varastoilla myös EU:ssa on kielteinen vaikutus elintarvikehätäapuohjelmaan, jolla on tällä hetkellä vähemmän elintarvikkeita jaettavaksi; katsoo, että tällä ongelmalla ja maailmanlaajuisella elintarvikkeiden hintakriisillä on ollut välittömänä ja vakavana seurauksena maailman nälkäisten määrän kasvu FAO:n mukaan miljardiin vuonna 2009, joten joka kuudes ihminen on tällä hetkellä aliravittu ja kärsii kroonisesta nälästä,
I.

ottaa huomioon, että Lissabonin sopimuksessa kehotetaan parantamaan entisestään avoimuutta ja kansalaisten oikeutta tutustua asiakirjoihin ja että yhteisöjen tuomioistuimen oikeuskäytännöstä on jo saatu merkittävästi tukea, kun se on selkiyttänyt tiettyjä asetuksen (EY) N:o 1049/2001 säännöksiä niin, että niitä on nyt sovellettava Euroopan parlamentin asetuksen hyväksymisen yhteydessä kannattaman vaivatonta saatavuutta puoltavan tulkinnan mukaisesti; toteaa, ettei se aio hyväksyä komission tai neuvoston pyrkimyksiä rajoittaa lainsäädännöllisin keinoin kansalaisten oikeutta tutustua asiakirjoihin tai kaventaa kansalaisten tiedonsaantioikeutta,
6.

vahvistaa seuraavat periaatteet ja kehottaa komissiota tulevissa ehdotuksissa vaatimaan näiden periaatteiden noudattamista Lissabonin sopimuksen määräysten hengen ja tarkoituksen sekä valmistelukunnan keskustelujen mukaisesti: a) Euroopan ulkosuhdehallinnon henkilöstö on nimettävä avoimia menettelyjä noudattaen oikeassa suhteessa ja maantieteellistä tasapainoa kunnioittaen komissiosta, neuvostosta ja jäsenvaltioiden ulkoasiainhallinnoista ja valittava ansioiden, asiantuntemuksen ja pätevyyden perusteella, varmistaen, että komission varapuheenjohtaja / korkea edustaja voi käyttää näiden kolmen osapuolen tietoa ja kokemuksia samalla tavoin; katsoo lisäksi, että Euroopan ulkosuhdehallinnon institutionaalisessa rakenteessa on otettava huomioon sukupuolten tasa-arvo tavalla, joka asianmukaisesti ilmentää unionin tekemiä sitoumuksia sukupuolten tasa-arvon valtavirtaistamisesta; b) Euroopan ulkosuhdehallinnon olisi oltava muodoltaan sellainen, että se johdonmukaistaa unionin ulkoisia toimia ja unionin edustusta ulkosuhteissa; siksi ennen kaikkea ne yksiköt, jotka hoitavat varsinaisia ulkosuhteita, sekä kolmansiin maihin sijoitettujen lähetystöjen korkeimmat virkamiehet olisi sisällytettävä välittömästi ulkosuhdehallintoon; toiminnan kehittyessä voidaan pohtia, mitä muita tehtäviä Euroopan ulkosuhdehallinnolle olisi uskottava; c) ei kuitenkaan ole tarpeen ottaa pois komission pääosastoilta kaikkia ulkosuhteisiin liittyviä toimivaltuuksia; erityisesti niillä aloilla, joilla komissiolla on täytäntöönpanovaltaa, olisi säilytettävä niiden yhteisön politiikkojen eheys, joilla on ulkosuhteisiin liittyvä ulottuvuus; komission olisi pyrittävä välttämään päällekkäisyyksiä ja laadittava erityinen malli kyseisille yksiköille; d) sotilaallisesta ja siviilikriisinhallinnasta vastaavat yksiköt on siirrettävä komission varapuheenjohtajan / korkean edustajan alaisuuteen, vaikka sotilashenkilöstön komento- ja organisaatiorakenteen on ehkä oltava erilainen kuin siviilihenkilöstön vastaavan rakenteen; tiedustelutiedon analyysien jakaminen Euroopan ulkosuhdehallinnon toimijoiden kesken on äärimmäisen tärkeää, jotta voidaan avustaa komission varapuheenjohtajaa / korkeaa edustajaa täyttämään tehtävänsä unionin yhtenäisen, johdonmukaisen ja tehokkaan ulkopolitiikan johtamisessa; e) kolmansissa maissa sijaitsevat komission edustustot ja neuvoston yhteystoimistot sekä mahdollisuuksien mukaan EU:n erityisedustajien toimistot olisi yhdistettävä ”unionin lähetystöiksi”, joita johtavat Euroopan ulkosuhdehallinnon virkamiehet, jotka ovat vastuussa komission varapuheenjohtajalle / korkealle edustajalle; komission pääosastojen erityisneuvonantajia olisi voitava lähettää tällaisiin tehtäviin; f) Euroopan ulkosuhdehallinnon on varmistettava, että Euroopan parlamentilla on EU:n lähetystöissä yhteyshenkilöitä huolehtimassa yhteistyöstä parlamentin kanssa (esimerkiksi yhteydenpito kolmansien maiden parlamentteihin);
28.

on vakuuttunut siitä, että ETPP:n operaatioiden suunnittelussa on otettava huomioon se, että paikalliset naisjärjestöt on otettava mukaan rauhanprosessiin, jotta niiden erityispanosta voidaan hyödyntää ja jotta tunnustetaan erityiset tavat, joilla konfliktit vaikuttavat naisiin;
B.

ottaa huomioon, että Sierra Leonen erityistuomioistuin luo monta merkittävää ennakkotapausta kansainvälisen rikosoikeuden alalla, kun pidetään mielessä, että se on ensimmäinen vapaaehtoisvaroin rahoitettu kansainvälinen tuomioistuin, ensimmäinen tuomioistuin, joka on perustettu maahan, jossa rikosten väitetään tapahtuneen, ja Liberian entisen presidentin tapauksessa se on ensimmäinen tuomioistuin, jossa istuvaa afrikkalaista valtionpäämiestä syytetään sotarikoksista ja rikoksista ihmisyyttä vastaan,
A.

ottaa huomioon, että Maailman terveysjärjestön (WHO) tietojen mukaan 100–140 miljoonaa naista ja tyttöä maailmassa on joutunut sukupuolielinten silpomisen kohteeksi ja että WHO:n ja YK:n väestörahaston lukujen mukaan vuosittain noin 2–3 miljoonalla naisella on potentiaalinen riski joutua näiden vakavasti invalidisoivien käytäntöjen kohteeksi,
5.

panee merkille, että on epävarmaa, milloin ja missä laajuudessa kasvavan kysynnän ja laskevan tarjonnan välille syntyy kuilu; on huolissaan siitä, että tämä epävarmuus nostaa yhä enenevässä määrin öljyn hinnan volatiliteetin riskiä; on siksi vakuuttunut siitä, että olisi määrätietoisesti toteutettava kaikki toimenpiteet, joilla fossiilisten energiavarojen kysyntää voidaan supistaa;
83.

pahoittelee, että Euroopan laajuisia energian liitäntäverkkoja ja laajakaistainfrastruktuuria koskeviin hankkeisiin tehtäviä investointeja koskeva komission ehdotus on turha, koska neuvostossa ei päästy asiasta sopimukseen, vaikka Eurooppa-neuvosto sitä joulukuussa 2008 toivoi; katsoo, että EU:n talousarviovaroja olisi kohdennettava talouskriisin ratkaisemiseen asianmukaisilla välineillä edellä mainitun 17. toukokuuta 2006 tehdyn toimielinten sopimuksen mukaisesti, ja kehottaa neuvostoa keskustelemaan parlamentin kanssa mahdollisimman pian; katsoo, että ainoastaan vahvistettua liikkumavaraa voidaan käyttää ja että käyttö ei voi perustua tulevien varainhoitovuosien arvioituihin tarpeisiin; muistuttaa, että uudelleen kohdentaminen saattaa haitata nykyisiä politiikan aloja; katsoo, että väliarviointi tarjoaa viimeisen ja myöhässä olevan tilaisuuden reagoida talouskriisiin; korostaa, että mikäli elvytyssuunnitelma hyväksytään, sillä on merkittävä vaikutus vuoden 2009 talousarvioon; muistuttaa komissiota siitä, että sen ehdotus on suuntaa-antava ja että se riippuu lainsäädäntövallan käyttäjältä saatavasta hyväksynnästä; pyytää nopean toteuttamisen takaamiseksi lisää yksityiskohtaisia tietoja kunkin hankkeen edistymisestä sekä arviota niiden lyhyen aikavälin vaikutuksista työllisyyteen ja koko EU:n talouskasvuun, ja edellyttää konkreettisia lukuja toteuttamisesta ja erityisesti rahoituksen ohjelmoinnista; huomauttaa, että energiahankkeisiin käytettävät EU:n varat, jotka ovat nykyisen EU:n rahoituskehyksen puitteissa väistämättä hyvin rajalliset, olisi kohdennettava sellaisiin hankkeisiin, jotka voidaan käynnistää pikaisesti ja jotka auttavat saavuttamaan EU:n ilmastopoliittiset tavoitteet vuodelle 2020, erityisesti energian säästämistä ja energiatehokkuutta koskeviin hankkeisiin sekä uusiutuvan energian verkostoihin tehtäviin investointeihin;
A.

katsoo, että Euroopan unionin viimeisimpien laajentumisten seurauksena syntynyt sosiaalisen integraation tarve on luonut uusia haasteita, joista on selviydyttävä uusissa demografisissa ja taloudellisissa olosuhteissa, ja että vaikka kyseisiä haasteita on käsiteltävä kaikissa jäsenvaltioissa, Keski- ja Itä-Euroopan jäsenvaltioiden tilanne on muita vaikeampi niiden viimeisten 20 vuoden rakenteellisen, taloudellisen ja sosiaalisen muutoksen vuoksi; toteaa, että haavoittuvassa asemassa olevien ryhmien, kuten romanien, tilanne on kaikkein vaikein,
8.

toteaa, että Euroopan yhdentyminen rauhan ja sovinnon mallina on Euroopan kansalaisten oma valinta, jossa he sitoutuvat yhteiseen tulevaisuuteen, ja että Euroopan unionilla on erityinen vastuu demokratian sekä ihmisoikeuksien ja oikeusvaltion periaatteiden kunnioittamisen edistämisestä ja turvaamisesta Euroopan unionin sisällä ja sen ulkopuolella;
AV.

katsoo, että on kehitettävä rahoitusvälineitä ja osoitettava tarvittavia budjettivaroja energiatehokkuuden parantamiseen, sähkö- ja elektronisten laitteiden tehokkuutta koskevia normeja on välttämätöntä jatkuvasti tarkistaa ja mukauttaa markkinoiden kehitykseen, niiden soveltaminen on laajennettava koskemaan myös teollisuuden suurlaitteita ja lisäksi on harkittava laitteiden virrankatkaisutoiminnon määräämistä pakolliseksi,
6.

katsoo, että on painotettava psyykkisen pahoinvoinnin ehkäisemistä sosiaalisten toimien avulla, ottaen erityisesti huomioon haavoittuvimmassa asemassa olevat ryhmät; painottaa, että tapauksissa, joissa ennaltaehkäisy on riittämätöntä, olisi rohkaistava ja helpotettava syrjimätöntä pääsyä lääkärinhoitoon ja että innovatiivisia hoitomuotoja koskevan tiedon olisi oltava täysin niiden ihmisten saatavilla, joilla on mielenterveysongelmia;
D.

ottaa huomioon, että on saatu lisää näyttöä siitä, että Shirin Ebadiin kohdistuva Iranin viranomaisten vaino on lisääntynyt siksi, että hänellä on ollut yhteyksiä YK:n ihmisoikeustyöntekijöihin ja että nämä ovat käyttäneet hänen keskuksensa antamia tietoja 2. lokakuuta 2008 päivätyssä YK:n kertomuksessa Iranin ihmisoikeustilanteesta,
23.

kehottaa jäsenvaltioita tarjoamaan yhtiöille riittävästi neuvontaa kansallisella tasolla; korostaa parhaana käytäntönä Yhdistyneen kuningaskunnan elinkeinoministeriön (Department for Business, Enterprise & Regulatory Reform) yhdessä Yhdistyneen kuningaskunnan kilpailuviraston (Office of Fair Trading) kanssa julkaisemaa asiakirjaa Consumer Protection from Unfair Trading Regulations: a basic guide for business;
4.

katsoo, että toimielinten välisen työryhmän työohjelman on sisällettävä muun muassa seuraavat seikat: — ne alat, joihin komission vuoden 2009 loppuun mennessä laatimassa horisontaalisessa arvioinnissa on keskityttävä, — virastojen perustamistarpeiden arviointia koskevat objektiiviset kriteerit, joissa otetaan huomioon mahdolliset vaihtoehtoiset ratkaisut, — virastojen työskentelyn ja saavutusten säännöllinen, koordinoitu ja johdonmukainen arviointi, ulkoinen arviointi mukaan luettuna, ennen kaikkea kustannus-hyötyanalyysien pohjalta, — arvio siitä, onko virastovaihtoehto kustannustehokkaampaa kuin se, että komission yksiköt suorittavat kyseiset tehtävät, — pohdinnat siitä, mitä hyötyä mahdollisesti menetetään erillisten sääntelyvirastojen toiminnan kautta komission yksiköiden toiminnan asemesta, — toimet virastojen toiminnan avoimuuden lisäämiseksi erityisesti tarkastelemalla niiden tärkeimpiä rakenteellisia ominaisuuksia, — virastojen itsenäisyyttä ja sääntelyä koskevien ehtojen asettaminen, erityisesti kun on kyse niiden toimintaa koskevan komission vastuun luonteesta ja laajuudesta, ottaen huomioon, että komission vastuu ei voi ylittää sen käytännön vaikutusvaltaa kyseisen viraston toimintaan, — neuvoston ja komission edustajien nimittäminen virastojen valvontamekanismeihin ja ehdokkaiden kuuleminen Euroopan parlamentin asiasta vastaavassa valiokunnassa, — virastojen toimeenpanoelinten, erityisesti johtajan, nimittäminen ja Euroopan parlamentin asema tässä menettelyssä, — tarve virastojen yhdenmukaiseen lähestymistapaan, joka koskee niiden varainhoitovuoden toiminnan esittelyä ja niiden selostuksia ja kertomuksia talousarviohallinnostaan ja varainhoidostaan, — kaikkien virastojen johtajia koskeva vaatimus tarkastuslausuman laatimisesta ja allekirjoittamisesta, mukaan luettuna tarvittaessa varaukset, — yhdenmukaistettu malli, joka on kaikkien erillisvirastojen ja virastojen sovellettavissa ja jossa erotetaan selkeästi: — vuosikertomus, joka kertoo viraston toiminnasta, työstä ja saavutuksista ja joka on tarkoitettu yleiselle lukijakunnalle, — rahoitusselvitykset ja talousarvion täytäntöönpanoa koskeva kertomus, — toimintakertomus, joka laaditaan komission pääosastojen pääjohtajien vuotuisten toimintakertomusten mukaisesti, — viraston johtajan allekirjoittama tarkastuslausuma ja muut mahdolliset varaukset tai huomautukset, joihin johtajan mielestä on asianmukaista kiinnittää vastuuvapausviranomaisen huomio; — periaatteiden määrittely sen päättämiseksi, voidaanko korvauksia ja maksuja käyttää virastojen rahoituslähteinä, ja jos voidaan, missä määrin, — säännös nykyisten virastojen olemassaolon oikeutuksen toistuvasta tarkastelusta ja niiden perusteiden laatiminen, joilla määritellään, milloin sääntelyviraston voidaan katsoa täyttäneen tehtävänsä ja se voidaan lakkauttaa;
L.

katsoo, että rajaturvallisuusviraston kehittämistä koskevan strategian yhteydessä olisi nimenomaan käytettävä hyväksi tilaisuus testata jäsenvaltioiden välisen ”pakollisen yhteisvastuun” periaatteen (johon vedottiin jo asetuksessa (EY) N:o 863/2007, jolla koordinoidaan unionin nopean toiminnan valmiuksia hätätilanteissa) käyttökelpoisuutta, jotta voidaan valita sopiva toimintatapa, jolla taataan rajaturvallisuusviraston tehokkaaseen toimintaan tarvittavien sekä aineellisten (joita koskevat tiedot on kerätty teknisten välineiden keskitettyyn rekisteriin (Centralised Record of Available Technical Equipment, CRATE)) että henkilöstövoimavarojen saatavuus ilman ehtoja,
—

ottaa huomioon asetuksen (ETY) N:o 2052/88 soveltamisesta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 4253/88 muuttamisesta 20. heinäkuuta 1993 annetun neuvoston asetuksen (ETY) N:o 2082/93 (3),
C.

katsoo, että työllisyys on yksi sosiaalisen yhteenkuuluvuuden perusedellytyksistä mutta työttömyysaste on aivan liian korkea monissa ryhmissä, erityisesti naisten, maahanmuuttajien, vammaisten, etnisten vähemmistöjen, ikääntyneiden ja nuorten sekä sellaisten henkilöiden keskuudessa, joilla on yksittäisiä taitoja tai joiden taitoja ei tunnusteta; ottaa huomioon, että monista eri syistä syrjinnän kohteeksi joutuvien henkilöiden työttömyysaste on vieläkin korkeampi,
59.

korostaa lisäksi, että myös neuvoston ja parlamentin välisiä suhteita on tarkasteltava uudelleen, jotta niissä voitaisiin ottaa huomioon tulevan YTPP:n merkittävät uudistukset ja parlamentin valvontavaltuuksien vahvistuminen Länsi-Euroopan unionin jäljellä olevien toimivaltuuksien siirryttyä EU:lle; on tässä yhteydessä tyytyväinen säännöksiin, joiden nojalla Euroopan parlamentin on tehtävä tiiviimpää yhteistyötä kansallisten parlamenttien kanssa;
G.

katsoo, että globalisaatio on vaikeuttanut veropetosten torjuntaa kansainvälisellä tasolla, koska karusellipetoksissa on mukana yhä enemmän kolmansiin maihin sijoittautuneita yrityksiä, sähköinen kaupankäynti on laajentunut ja palvelumarkkinat ovat globalisoituneet; katsoo, että nämä tekijät puhuvat voimakkaasti sen puolesta, että kansainvälistä yhteistyötä parannetaan etenkin arvonlisäveron osalta,